
ОБЯВА

МЕСТНА ИНИЦИАТИВНА ГРУПА „ДРЯНОВО – ТРЯВНА – В СЪРЦЕТО НА БАЛКАНА“ ОТКРИВА ПРОЦЕДУРА ЗА ПОДБОР НА ПРОЕКТНИ ПРЕДЛОЖЕНИЯ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ

№ BG06RDNP001-19.505
ПО МЯРКА 4.2 „ИНВЕСТИЦИИ В ПРЕРАБОТКА/МАРКЕТИНГ НА СЕЛСКОСТОПАНСКИ ПРОДУКТИ“ 
МИГ „Дряново – Трявна – в сърцето на Балкана“ обявява процедура за предоставяне на безвъзмездна финансова помощ по мярка 4.2 „Инвестиции в преработка/маркетинг на селскостопански продукти“. Процедурата се обявява в рамките на прилагане на подмярка 19.2 "Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" от Програмата за развитие на селските райони за периода 2014 - 2020 г.
Цел на настоящата процедура е: – осигуряване на подпомагане, насочено към модернизиране на физическите активи на предприятията и земеделски производители, преработващи земеделски продукти с цел производство на нови и качествени продукти, включително такива свързани с къси вериги на доставка. Инвестиционната подкрепа ще бъде насочена и към по-ефективно използване на ресурсите и постигане на стандартите на ЕС с цел повишаване на нивото на добавяне на стойност към земеделските продукти. Чрез модернизиране на активите ще се постигне въвеждане на нови и енергоспестяващи технологии и иновации. Чрез инвестиционна подкрепа насочена към преработка на земеделска продукция ще позволи осигуряването на заетост.
Обхват на мярката:  Цялата територия на МИГ – общини Дряново и Трявна. 

Допустими кандидати по процедурата са:
I.Общи условия за допустимостта на получателите:

1. Кандидатът/получателят на финансова помощ има постоянен адрес – за физическите лица и седалище и адрес на управление – за еднолични търговци и юридическите лица, на територията на действие на МИГ и осъществява дейностите по проект на територията на действие на МИГ.
2. „МИГ Дряново – Трявна – в сърцето на Балкана“ е недопустим бенефициент по подмярка 4.1 „Подкрепа за инвестиции в земеделски стопанства“ от стратегията за ВОМР.

II. Специфични условия за допустимостта на получателите:

1. Земеделски производители регистрирани съгласно Закона за подпомагане на земеделските производители; 

2. Предприятия /физически и юридически лица/, включително пазари на производители регистрирани съгласно Закона за стоковите борси и тържища.
Кандидатите следва да са физически или юридически лица, регистрирани по Търговския закон или Закона за кооперациите, които са микро, малки, средни и големи предприятия, дефинирани съгласно Препоръка 2003/361/ЕО на Комисията. 

Кандидатите следва да представят бизнес план, доказващ подобряване на дейността на стопанството/предприятието чрез прилагане на планираните инвестиции и дейности подробно описани в представения бизнес план. 
Минималния стандартен производствен обем на кандидатите земеделски производители следва да бъде не по - малко от 8 000 евро. Кандидатите – земеделски производители, трябва да са регистрирани като земеделски стопани към датата на подаване на проектното предложение, съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.). 

Получателите на финансова помощ трябва да имат постоянен адрес (за физическите лица) или седалище и адрес на управление (за ЕТ и юридическите лица) на територията на действие на  МИГ „Дряново – Трявна – в сърцето на Балкана“ – общините Дряново и Трявна. 

Допустими дейности за финансиране са:

Инвестициите, обект на подкрепа следва да са свързани с: 

• Преработка и/или маркетинг на продукти в обхвата на Приложение I към Договора за функциониране на Европейския съюз или на памук, с изключение на рибни продукти; 

• Развитие на нови продукти, процеси и технологии за продукти в обхвата на Приложение I към Договора за функциониране на Европейския съюз или на памук, с изключение на рибни продукти; 

Подкрепата ще бъде насочена към закупуване и изграждане на инвестиции, свързани с: 

- Инвестиции в процеси и технологии за производство на продукти, включително такива свързани с къси вериги на доставка; 

- Инвестиции свързани с изграждане, придобиване и модернизиране на сгради и други недвижими активи необходими за производството и маркетинга; 

- Инвестиции в инсталиране на нови машини и оборудване за подобряване на производствения процес и маркетинга; 

- Инвестиции в активи за съхранение, преработка, пакетиране, охлаждане, замразяване и сушене с цел запазване качеството на продукцията и суровината; 

- Инвестиции в специализирани транспортни средства за превоз на суровини и/или готова продукция, включително хладилни транспортни средства; 

- Инвестиции свързани с внедряването на системи за управление на качеството; 

- Инвестиции за производство на енергия от възобновяеми енергийни източници за собствено потребление; 

- Инвестиции за постигане съответствие със стандартите на Общността, включително пречиствателни съоръжения. 

Допустими разходи по мярката са:

Разходи за материални инвестиции: 
1. Разходи за изграждане, придобиване и модернизиране на сгради и други недвижими активи необходими за производството и маркетинга; 

2. Разходи за закупуване и инсталиране на нови машини и оборудване за подобряване на производствения процес и маркетинга в т.ч. за преработка, пакетиране, охлаждане, замразяване, сушене и съхраняване, за производство на нови продукти, въвеждане на нови технологии и процеси, за опазване на околната среда, за производство на енергия от възобновяеми енергийни източници, включително чрез преработка на растителна и животинска първична и вторична биомаса, за подобряване на енергийната ефективност и за подобряване и контрол на качеството и безопасността на суровините и храните; 

3. Разходи закупуване на специализирани транспортни средства, включително хладилни такива, за превоз на суровините и/или на готовата продукция използвани и произвеждани от предприятието; 

4. Разходи за изграждане и/или модернизиране на лаборатории за нуждите на предприятието; 

5. Разходи за инвестиции за постигане на съответствие с новоприети стандарти на Общността; 

6. Разходи закупуване на земя, необходима за изграждане/модернизиране на сгради, помещения и други недвижими активи предназначени за производствена дейност /до 10 % от общия размер на допустимите инвестиционни разходи. 
Разходи за нематериални инвестиции: 

1. Общи разходи свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта. Общите разходи по проекта не могат да надхвърлят 12 % от общия размер на допустимите инвестиции по проекта. /Съгласно Раздел 8.1/; 

2. Разходи за ноу-хау, придобиване на патенти права и лицензи, разходи за регистрация на търговски марки и процеси необходими за изготвяне и изпълнение на проекта”; 

3. Закупуване на софтуер; 

4. Разходите свързани за достигане съответствие с международни признати стандарти, само в случаите, в които същите част от общ проект на кандидата: 

5. Разходи за въвеждане на добри производствени практики, системи за управление на качеството и подготовка за сертификация в предприятията. 

Период за прием:

1-ви период на прием на проектни предложения:

Начален срок за подаване на проектните предложения: от 25.05.2021 г.
Краен срок за подаване на проектни предложения: до 17.00 часа на 30.06.2021 г.

2-ри период на прием на проектни предложения /при наличие на остатъчни средства  след първия прием/: 

Начален срок за подаване на проектните предложения: от 01.09.2021 г.
Краен срок за подаване на проектни предложения : до 17.00 часа на 30.10.2021 г.

Бюджет на приема:

Общият размер на безвъзмездната финансова помощ по мярка 4.2 „Инвестиции в преработка/маркетинг на селскостопански продукти“  е: 100 000,00 лева (100 %), от които 90000,00   лева (90 %) от ПРСР 2014 – 2020 г. (ЕЗФРСР) и 10 000,00  лева (10 %)  - Национално съфинансиране. 

Бюджетът за 1-ви период на прием по настоящата процедура № BG06RDNP001-19.505 е: 100 000,00 лева (100 %), от които 90000,00   лева (90 %) от ПРСР 2014 – 2020 г. (ЕЗФРСР) и 10 000,00  лева (10 %)  - Национално съфинансиране.
Бюджетът по процедурата за 2-ри период на прием е: Неусвоеният финансов ресурс след приключването на първия прием
Интензитет на подпомагане:
Финансовата помощ за одобрени проекти е в размер 50 % от общия размер на допустимите за финансово подпомагане разходи за проекти, представени от микро-, малки или средни предприятия, а за проекти, представени от големи предприятия, финансовата помощ е в размер на 40 % от общия размер на допустимите за финансово подпомагане разходи.
Минимален и максимален размер на безвъзмездната финансова помощ за конкретен проект: 

· Размер на БФП за проекти, представени от микро, малки или средни предприятия:

 – минимален  -   7 500,00 лв.

– максимален  - 50 000,00 лв.

· Размер на БФП за проекти, представени от големи предприятия:

– минимален  -    6 000,00 лв.
– максимален  - 40 000,00 лв.

Минималният и максималният размер на общите допустими разходи за конкретен проект по  процедура за подбор на проекти по подмярка 4.2. „Инвестиции в преработка/маркетинг на селскостопански продукти“ са както следва:

Минимален размер на допустимите разходи: 15 000,00 лева.
Максимален размер на допустимите разходи: 100 000,00 лева.
Начин на подаване на проектни предложения:

Подаването на проектно предложение по настоящата процедура се извършва по изцяло електронен път чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.

Критерии за оценка на проектните предложения:

1. Проектът предвижда въвеждане на нови енергоспестяващи технологии и иновации в хранително-вкусовата промишленост – макс. 10 т. 
1.1.Инвестициите водят до повишаване на енергийна ефективност мин с 10% на предприятието - 3 т.; 
1.2.Проектът е иновативен за територията (по този подкритерии се има предвид иновация, различна от регистриране на местен продукт) на МИГ- 3т; 
1.3.Проектът предвижда регистриране на местен продукт – 4 т. 
2. Проектът е за преработка на суровини от чувствителни сектори, които могат да осигурят съответната суровинна база – макс. 10 т. 
- предприятието произвежда до 25% - 0 т.; 
- предприятието произвежда от 25 до 50% - 2 т.; 
- предприятието произвежда над 50% - 5 т.; 
- предприягието произвежда над 85 % - 10 т. 
3. Проектът включва преработка и производство на биологични продукти – 10 т. 
4. Проектът предвижда инвестиции за развитие на производството на крайни продукти от местни суровини, които ще се реализират в туристическите обекти на територията на МИГ– макс. 20 т. 
4.1.Наличие на договори за суровини, произведени от земеделски стопани от територията на МИГ – 10 т. 
4.2.Наличие на договори с туристически обекти или специализирани магазини за 

традиционни храни от територията – 10 т. 
5. Проектът осигурява устойчива заетост в селските райони – макс. 15 т. 
- за едно работно място – 5 т., 
- за две и повече работни места - 10 т; 
- осигурява заетост за социално слаби и/или маргинализирани групи – 5т. 
6. Проектът е насочен към опазване на околната среда – 5 т. 
7.Оценка на кандидата (наличие на документ, доказващ подходяща квалификация, и/или участие в семинар или друго обучително мероприятие) – 10 т. 
8. Оценка на БП / реалистичност, качество и икономически показатели – макс. 20 т. 
8.1.Дейностите по проекта са ясно описани и съответстват на целите на проекта и на целите, обхвата и условията на съответната мярка от СМР – 5 т.; 
8.2.Разработеният бизнес план е реалистичен и отговаря на пазарната конюнктура и тенденции – 5 т.; 
8.3.Стойността на показателя „Нетна настояща стойност” е по голяма от О (NPV>0) - 5 т.; 
8.4.Индексът на рентабилност (PI) има стойност по-голяма от 1. (PI>1) – 5 т. 

Общ брой точки: 100т.
Подпомагат се проекти, които са получили минимален брой от 15 точки по критериите за подбор. 
 Лице за контакт и място за достъп до подробна информация: 

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронната поща, посочена по-долу, като ясно се посочва наименованието на процедурата за подбор на проекти.

Адрес на електронна поща: migdt@abv.bg 
Лице за контакт: Десислава Заевска, тел. 0877 111 165; е-mail: migdt@abv.bg 
Пълният пакет документи за кандидатстване са публикувани на следните интернет адреси:

· на сайта на Сдружение МИГ „Дряново – Трявна – в сърцето на Балкана“ – http://mig-dryanovo-tryavna.eu ;
· на сайта на ИСУН https://eumis2020.government.bg/bg/s/Procedure/Active 
Настоящият документ е изготвен във връзка със Споразумение за изпълнение на Стратегия за водено от общностите местно развитие № РД 50-45/30.04.2018г.за прилагане на подмярка 19.2 "Прилагане на операции в рамките на стратегии за Водено от общностите местно развитие" на Мярка 19 "Водено от общностите местно развитие" от Програма за развитие на селските райони за периода 2014 - 2020" на МИГ “Дряново – Трявна – в сърцето на Балкана“

e-mail: migdt@abv.bg, web: mig-dryanovo-tryavna.eu 
4

